Қырымбек Елеуұлы Көшербаев

Қырымбек Елеуұлы Көшербаев (20 мамыр 1955 жыл,  Қазалы қаласы, Қызылорда облысы) — Қазақстанның мемлекет және қоғам қайраткері, инженер-құрылысшы, философия ғылымдарының кандидаты, саяси ғылымдар докторы. 2022 жылдан бастап «Ембімұнайгаз» АҚ тәуелсіз директоры.

Қырымбек Көшербаев Қазақстанның білім, денсаулық және спорт саласындағы министрліктерді, Батыс Қазақстан, Маңғыстау және Қызылорда облыстарын басқарды. Қазақстан Республикасы Президентінің баспасөз хатшысы қызметін атқарды. Қазақстан Республикасының Ресей Федерациясындағы Төтенше және Өкілетті Елшісі ретінде қызмет етті.

 Биографиясы 
Қырымбек Елеуұлы Көшербаев 1955 жылы 20 мамырда Қызылорда облысы,  Қазалы қаласында туған. Қырымбек дүниеге келген кезде әкесі Елеу Көшербаев Қырымда жүрген, сол себепті жаңа туған сәбидің есімін Қырымбек деп қойған. Қырымбек Көшербаевтың атасы Көшербай Дәрібаев Ұлы Отан соғысының ардагері, Социалистік Еңбек Ері атағын алған, өңірдегі танымал азаматардың бірі болған. Әкесі Елеу Көшербаев Қызылорда облыстық, аудандық атқару комитеттерінде түрлі қызметтер атқарған. Анасы Мамбеталиева Дәнеш мектеп мұғалімі болған.
Қырымбек Көшербаев Қазалы ауданында дүниеге келген, Сырдария ауданында өскен. Тереңөзек кентіндегі №35 Калинин атындағы қазақ орта мектебін бітірген (қазір И.Тоқтыбаев атындағы мектеп-лицей). Мектеп қабырғасынан боксқа қатысып, бірнеше жарыстардың жеңімпазы атанған. 
Руы: Кіші Жүз,Әлімұлы-Шекті—Жақайым-Көлімбет-Бөрі.

1978 жылы В.И.Ленин атындағы Қазақ политехникалық институтын инженер-құрылысшы мамандығы бойынша бітірді.

1991 жылы КОКП Орталық комитетінің жанындағы қоғамдық ғылымдар Академиясының аспирантурасын бітірді. Философия ғылымдарының кандидаты (1991 жыл), Саясаттану ғылымдарының докторы (1997).

Докторлық диссертацияның тақырыбы: «Қазақстан Республикасындағы этносаяси процесті регламентациялау ерекшілігі» («Особенности регламентации этнополитического процесса в Республике Казахстан»).

Бокстан спорт шеберіне үміткер Кушербаев Крымбек Елеуович (персональная справка).

1978 - 1979 жылдары Қызылорда қаласында қаласында «Главрисхозстрой» мекемесінде инженер, өндірісті дайындау тобының бастығы.

1979 - 1981 жылдары Бүкілодақтық екпінді комсомол құрылыс штабы Қызылорда облысы күріш инженерлік жүйесінің бастығы.

1981 - 1982 жылдары Қазақстан ЛКЖО Орталық комитетінің комсомолдық екпінді құрылыс ұйымдары секторының меңгерушісі.

1982- 1983 жылдары Қазақстан ЛКЖО Орталық комитетінің жауапты ұйымдастырушысы.

1983 - 1986 жылдары Қазақстан ЛКЖО Қызылорда қалалық комитетінің бірінші хатшысы.

1986 - 1987 жылдары Қазақстан ЛКЖО Орталық комитетінің комсомолдық ұйымдар бөлімі меңгерушісінің орынбасары.

1987 - 1988 жылдары Қазақстан ЛКЖО Орталық комитеті мәдениет бөлімінің меңгерушісі.

1988 - 1991 жылдары Мәскеу қаласында КОКП Орталық комитеті жанындағы қоғамдық ғылымдар Академиясының аспиранты.

1991 жылы Қазақ КСР Президенті Аппаратының мәдениет және ұлтаралық қатынастар Референтурасының референті.

1991 - 1994 жылдары Қазақстан Республикасы Премьер-Министрі орынбасарының көмекшісі.

1994 - 1995 жылдары Алматы қаласы Калинин аудандық әкімшілігінің басшысы.

1995 жылы Қазақстан Республикасы Министрлер Кабинеті Аппараты жетекшісінің орынбасары ішкі саясат бөлімінің меңгерушісі.

1995 - 1996 жылдары Қазақстан Республикасының Үкіметі Аппараты жетекшісінің орынбасары аумақтық даму бөлімінің меңгерушісі.

1996 - 1997 жылдары Қазақстан Республикасы Президентінің баспасөз хатшысы Баспасөз қызметінің жетекшісі.

1997 - 1999 жылдары Қазақстан Республикасы Білім, мәдениет және денсаулық сақтау министрі.

1999 жылы Қазақстан Республикасы Денсаулық сақтау, білім беру және спорт министрі.

1999 - 2000 жылдары Қазақстан Республикасы Білім және ғылым министрі.

2000 - 2003 жылдары Батыс Қазақстан облысының әкімі.[Указ Президента Республики Казахстан от 18 желтоқсан 2000 ж. № 516 О назначении Кушербаева К.Е. акимом Западно-Казахстанской области]

2003 - 2006 жылдары Қазақстан Республикасының Ресей Федерациясындағы Төтенше және Өкілетті Елшісі Қазақстан Республикасының Финляндия Республикасындағы Төтенше және Өкілетті Елшісі.

2006 жылдан 2011 жылдың 22 желтоқсанына дейін Маңғыстау облысының әкімі.[Указ Президента Республики Казахстан от 24 қаңтар 2006 ж. № 46 «О назначении Кушербаева К.Е. акимом Мангистауской области»]

2012 жылдың 13 шілде күні Мемлекет басшысының Өкімімен Қазақстан Республикасы Президентінің кеңесшісі қызметіне тағайындалды.Мемлекет басшысының Өкімімен Қырымбек Елеуұлы Көшербаев Қазақстан Республикасы Президентінің кеңесшісі қызметіне тағайындалды

2012 жылғы 26 қыркүйекте Қазақстан Республикасы Премьер-Министрінің орынбасары болып тағайындалды.  Қазақстан Республикасының Президенті Нұрсұлтан Назарбаевтың Қ.Е.Көшербаевты Қазақстан Республикасы Премьер-Министрінің орынбасары қызметіне тағайындау туралы Жарлығы Қырымбек Көшербаевқа өңірлік саясаттың жедел мәселелері мен экономиканы жедел басқару және өңірлік саясат мәселелері бекітілді. Сондай-ақ, вице-премьер агроөнеркәсіптік кешен, жер және су қатынастары, қоршаған ортаны қорғау, табиғи ресурстарды пайдалану, құрылысты дамыту және тұрғын үй-коммуналдық шаруашылықты жаңғырту, көлік инфрақұрылымын және логистиканы дамыту және басқа да мәселелерге жетекшілік етеді   Қазақстан Республикасы Премьер-Министрі Серік Ахметов «Премьер-Министр мен оның орынбасарларының арасында міндеттерді бөлу туралы» № 185-р өкіміне қол қойды.

2013 жылғы 17 қаңтарда Қызылорда облысының әкімі болып тағайындалды.Мемлекет басшысының Жарлықтарымен басқа жұмысқа ауысуына байланысты:Қырымбек Елеуұлы Көшербаев Қазақстан Республикасы Премьер-Министрінің орынбасары қызметінен босатылды  Кушербаев назначен акимом Кызылординской области

2019 жылдың 28 маусым күні Қазақстан Республикасы Президент Әкімшілігі басшысы болып тағайындалды.О назначении Кушербаева К.Е. Руководителем Администрации Президента Республики Казахстан

2019 жылдың 18 қыркүйек күні Қазақстан Республикасының Мемлекеттік хатшысы болып тағайындалды.О назначении Кушербаева К.Е. Государственным секретарем Республики Казахстан — Официальный сайт Президента Республики Казахстан

2022 жылғы 5 қаңтар күні зейнеткерлік жасқа жетуіне байланысты Мемлекеттік хатшы қызметінен босатылды.

2022 жылғы 17 қарашада «Ембімұнайгаз» АҚ директорлар кеңесінің мүшесі, тәуелсіз директоры болып сайланды.Қырымбек Көшербаев "Ембімұнайгаз" АҚ-тың тәуелсіз директоры болып тағайындалды

 Марапаттары 
 2003 жылы «Парасат» орденімен 
 2006 жылы «Достық» орденімен (РФ)
 1998 жылы «Астана» медалімен 
 2001 жылы Қазақстан Республикасының тәуелсіздігіне 10 жыл 
 2006 жылы Қазақстан Республикасының Парламентіне 10 жыл 
 2006 Св. князя Даниила Московского (РПЦ)
 2008 жылы Астана 10 жыл (медаль) мерекелік медалі
 2008 «За заслуги перед Астраханской областью» 
 2009 2 дәрежелі Барыс ордені 
 Запастағы Полковник әскери шені бар.

 Отбасы 
Үйленген, жұбайы Гүлнар Мұстафақызы Матаева (1959 туған) — педиатр, Астанадағы «Salus» хош иісті орталығының басшысы.
 Үлкен баласы Оңталап (1983 туған).
 Ортаншы баласы Салтанат (1986 туған).
 Кіші баласы Еркін (1988 туған) 2016 жылғы мәлімет бойынша ҚазМұнайГаздың Жастар ісі жөніндегі кеңесінің төрағасы болған.

 Дереккөздер 

 Сыртқы сілтемелер 

Санат:Қазақстан мемлекет қайраткерлері
Санат:Қазақстан саясаткерлері
Санат:Батыс Қазақстан облысының әкімдері
Санат:Маңғыстау облысының әкімдері
Санат:Қазақстанның Ресейдегі елшілері
Санат:Қазақстанның Финляндиядағы елшілері
Санат:Қазақстанның Армениядағы елшілері
Санат:Қазақстан философтары
Санат:Қазақстан ғалымдары
Санат:Қызылорда облысының әкімдері
Санат:Қазақстан денсаулық сақтау министрлері
Санат:Қазақстан мәдениет министрлері
Санат:Қазақстан білім министрлері
Санат:Қазақстан білім және ғылым министрлері
Санат:Қазақстан Президенті Әкімшілігінің басшылары
Санат:Қазақстан мемлекеттік хатшылары
Санат:Қазақстан президентінің баспасөз хатшылары